Flavell Te Ururoa: Budget Debate 
Text is incorporated into the Bound Volume 
Flavell Te Ururoa: Budget Debate 
[Sitting date: 29 May 2012. Volume:680;Page:2625. Text is incorporated into the Bound Volume.] 
TE URUROA FLAVELL (Maori Party—Waiariki) 
: 
Talofa lava.  
Kia ora tatau katoa te Whare e hui nei i tenei po ki te wetewete ki te wananga i te kopaki putea o te Kawanatanga. Ko te wa o te tahua putea e korerohia ake nei ehara i te mea he wa ki te titiro ki nga mea he anake. Me titiro ano hoki tatau ki nga mea hei whakapakari ake hei whakatika ake hei whakakaha ake hei whakanui ake ranei i te motu. Koina te tikanga o te kopaki putea. Mo te Pati Maori koira te wa pai hei whakatinana i te kaupapa o te Pati Maori i tuhia i roto i to matau whainga matua ara kia manaaki tetahi ki tetahi ko te whanaungatanga tetahi ki tetahi ko te tiaki a tetahi ki tetahi kia taea e au te ki he peka kai he peka whakaruruhau he peka herenga. Hei timatanga korero anei tetahi korero o Kahurangi Iritana Tawhiwhirangi i a ia e korero ana mo te Whanau Ora. E ai ki tana: “Every person being nurtured and enhanced and given hope given purpose given dignity given responsibility”. Koinei ta Iritana Tawhiwhirangi. Na koinei ta matau o te Pati Maori i kokiri nei i roto i nga korero i waenganui i ahau a Pati Maori me te Ropu Nahinara i roto i nga wetewete mo te kopaki putea.  
E ai ki ta etahi he putea korekore nei ara i roto i te reo Pakeha ko te zero Budget 
.  
Ahakoa kai reira tonu tera taiapa kai te harikoa te Pati Maori i te mea kei te anga whakamua tera whakaaro o whaea Iritana. Kua mauheretia me ki te 164 miriona taara ki te Whanau Ora. No reira ki a matau he mea pai tera. Ko te huarahi ki te whai ao me ki e ai ki ta matau o te Pati Maori kei roto i o tatau ake ringaringa. Kua aro nui matau ki nga take kimi mahi nga take whare take matauranga take hauora i roto i nga korero katoa a kai te whakatinanatia era kaupapa katoa i raro i te Whanau Ora i roto i tenei o nga korero mo te kopaki putea. Koinei matau e ki nei kia aro tahi Te Puni Kokiri ki nga kaupapa whai mahi nga kaupapa whai matauranga nga kaupapa a-whare nei me ki. Ki a matau kai roto i te whanau nga whakautu nga whakahoki ki nga uauatanga o te wa. No reira me hangai tonu te titiro ki wa tatau tamariki a mokopuna.  
I nga 10 tau mai i te 2000 ara ko te tau 2000 ki te 2009 i te wa i piki te whakapaunga o te putea o te kawanatanga mai i te 35 piriona taara ara billion 
  
tera hai awhina i a koe ki te 64 piriona taara i warewaretia katoatia wa tatau tamariki. Na kai te harikoa matau mo te 24 miriona taara ki tenei mauiui nui nei e pa nei ki nga tamariki Maori me nga tamariki o Te Moana-nui-a-Kiwa ara ko te rheumatic fever. He putea nui tera hei awhina i tera kaupapa hei karo i tera mauiui. Kare matau i te rata ki te pikinga o te utu mo te rongoa he uauatanga tera ka pa kaore e kore ki etahi a-rawa kore a-kore moni nei. Kia noho ora nga tamariki. Me noho ratau i roto i te mahanatanga o te whare. Koinei matau i tohe nei kia whakaroa ake i te kaupapa e ki ana ko te Warm Up New Zealand programme mo nga whare 20000 a nga tau kai mua i te aroaro. 
Na e ai ki ta etahi o tenei Whare ko te tikanga o te zero Budget ko te kore moni ki nga kohanga reo ki nga kura kaupapa Maori mo tenei mea mo tera mea engari ano mo tera. 4.4 piriona taara he moni hou. He moni nei kua tangohia i nga wahi ngoikore me te penapena moni ano hoki o tena tari o tena tari. Kai te titiro matau ki te pae rangi ara ki tawhiti ki nga ra kai mua i te aroaro. Koinei ta matau e aro nei te Pati Maori. 19 miriona taara hei whakatuwhera i te kuaha ki nga kura kohungahunga nga taitamariki pakupaku nei. Me pera te titiro i te mea kua puta te purongo a te Tari Arotake Matauranga ara ko te Education Review Office me tana whakatau ara 10 paiheneti noa iho o nga kura kua aro mai ki te whakawhanaungatanga ki nga whanau Maori. He uauatanga he momo mate tera ki a matau. Ki te rongo nga tamariki ki to ratou ao a-wairua a-ngakau a-kupu ka tau pai ratau i roto i te ahuatanga o te ao matauranga no reira he whiwhinga nui tera moni me ki mo nga tamariki nohinohi. 19 miriona taara i tenei wa a ka kitea mai ai te puawaitanga a te wa.  
Na mo te wa poto ka huri ki te reo Pakeha mo nga taringa areare i te mea kai te pirangi au ki te hama atu i tetahi take ki a koe mo te wa poto katahi ka huri ki te reo Maori. 
[ 
Greetings everyone here in the House this evening to analyse and discuss the Government’s Budget. Budget time is not just about fixing up what is wrong; it is about strengthening what is right. That is the purpose of the Budget. For the Maori Party it is a good time to implement the rules written in our constitution to care for each other to build positive relationships and to protect one another so that it can be said that there is sustenance support protection and a connection for our people. I would like to begin my speech with a quote from Dame Iritana Tawhiwhirangi about Whanau Ora. She said: “Every person being nurtured and enhanced and given hope given purpose given dignity given responsibility.” And that is according to Iritana Tawhiwhirangi. This is what the Maori Party has pushed for in Budget talks with National.  
Some have called this a zero Budget. Despite that obstacle the Maori Party is delighted because the aspirations of Aunty Iritana are being enacted. We have protected the $164 million in funding invested in Whanau Ora which is a positive. The pathway to transformation lies in our own hands. We have focused strongly in all talks pertaining to employment housing educational achievement and health and all these matters are being enacted under Whanau Ora in the Budget package. At the same time we are refocusing Te Puni Kokiri to give urgent priority to improving Maori employment training and housing outcomes. We believe the answers to our current problems lie with whanau so we must concentrate on our children and grandchildren.  
In the decade from 2000 to 2009 when Government spending increased from $35 billion to $64 billion our children were forgotten. We are thrilled that we secured $24 million to reduce rheumatic fever which impacts on Maori and Pacific Island children. It is a significant amount of funding to assist in efforts to combat that disease. We oppose the rise in prescription charges which will affect the poor.  
For our children to be well their homes must be warm. And that is why the Maori Party also argued to extend the Warm Up New Zealand programme to 20000 more homes in coming years.  
Some members in the House have made simplistic assumptions that a zero Budget means zero for kohanga reo and Maori immersion schools—zero for this zero for that—but $4.4 billion worth of new money is coming about by reprioritising existing spending and achieving savings across Government departments. We are looking towards the future. This is our focus of the Maori Party. We sought $19 million to improve access to Maori-medium early childhood services for these small children. If there is any doubt about why we need this one should turn to a report from the Education Review Office which found that only 10 percent of early childhood centres had built effective and culturally responsive partnerships with Maori whanau. That is a major problem to us. To engage Maori children learning must be relevant and allow these children to see hear and feel their culture around them so that is an incredible investment in our future.  
I will speak briefly in English for those listening because I want to hammer out an issue with you for a short while and then turn back to speak in Maori again 
.]  
For the member of this Parliament who did zero research to conclude that there was zero for kohanga reo and indeed for the media who reported these statements and who also did zero research to even check the facts the $19 million I have just talked about is reserved entirely for Maori-medium service which is a service that currently uses the Maori language at least 80 percent of the time. Currently this includes all kohanga reo services plus 10 education and care services.  
But wait there is more. We also have secured an increase of $15 million in equity funding with an emphasis on te reo Maori and tikanga Maori. In addition to the access funding each kohanga reo will receive an estimated average increase of around $9000 per year— 
Hon Tau Henare 
: How much? 
TE URUROA FLAVELL 
: —$9000 per year—through new equity funding.  
But wait there is still more. We achieved another $8.5 million for strong resources to support learners in Maori medium education. This is fundamental to both protecting and revitalising te reo Maori and for achieving good educational outcomes for our learners. So I thought 
Ka korerohia era kupu i Te Reo Pakeha kia mohio mai ai te ao kua whiwhi i te Pati Maori i etahi painga i roto i tenei budget 
.  
No reira waiho tera ki reira. Kare matau i te titiro ki nga mea me ki tere whakatika i nga uauatanga o te wa kai te aro ke ki tetahi huarahi hei whakatikatika e ki ana te Pakeha ko te transformational agenda 
.  
Kua timata te Maori economic strategy kua timata te constitutional review te spectrum te Maori Language Review engari a nga ra tata kai mua i te aroaro ka puta etahi korero ano hoki mo nga mea kua whiwhi i a matau i roto i te kopaki o te kawanatanga. Ehara i te mea mo naia tonu nei nga painga anake koinei te pai o te kaupapa penei i te 7.6 miriona taara mo nga kura-taiao ara mo nga Enviroschools 
.  
Hei whakamutu atu kaore he huringa atu kaore he huringa mai mo te Pati Maori ki to matau tirohanga. Ko Whanau Ora te huarahi ki te whai ao. I kite tatau i te painga o te mahitahi i tera wiki i te wa i eke atu te Iwi Leaders Forum 
ki roto i te tohetohe nei o Talley’s me nga uniana. Na he aha te painga o tera? I mahitahi raua kia eke te kaupapa ra ki tona taumata. Koinei te huarahi e hiahiatia nei e matau o te Pati Maori hai whainga a nga ra kai mua i te aroaro. Kai te harikoa tonu atu ki te ahuatanga o nga mea kua kitea nei e matau i roto i te Pati Maori no reira koinei te mihi tena koutou kia ora tatau.  
[ 
I spoke in English so that the world will know that the Maori Party has secured some benefits from this Budget. I will leave that there. We are not about quick band-aid solutions. We have a transformational agenda and that work is under way with the priority on the Maori economic strategy the constitutional review the spectrum and the Maori Language Review. We have other announcements coming out soon about the things we have secured in the governmental package. And we must ensure our gaze is not just on today; we must protect tomorrow. That is why we received $7.6 million for Enviroschools. 
In conclusion the Maori Party is even more determined than ever to keep the momentum of Whanau Ora in everyone’s sight. The power of the collective was ably demonstrated last week when the Iwi Leaders Forum came together to broker a solution in the employment dispute between Talley’s and the unions. They worked together to achieve a successful outcome. This is the pathway the Maori Party wants to pursue in the future. We are delighted with what we have found in the Maori Party so I thank you collectively and us all. 
]